LidanRubinov/Halacha-QA huggingface dataset:
שאלה: עבירה על עברה לצורך כיבוד הורים: אני לומדת בכיתה י"א. בשנה שעברה, ככשהייתי בכיתה י התחיל לנו כל הלחץ של הבגרויות. אני זוכרת שישבתי עם עוד שתי בנות, והיה בנינו ויכוח, האם להעתיק במבחן על מנת לקבל ציון גבוה, שישוכלל במגן ויוכל להעלות את ממוצע הבגרות או לא. אני זוכרת שאחת הבנות אמרה שאמא שלה אמרה לה שתקופת המבחנים הזו משפיעה על העתיד שלה, ולכן אם מזדמן לה להעתיק ולהוציא ציון טוב יותר, אז שתעשה את זה. האם מה שאמא של אותה חברה אמרה נותן לה מעין היתר להעתיק מדין כיבוד אב ואם? אם כן, אז האמא בעצם אשמה בחטא הבת והחטא הוא עליה, ויתכן שהבת פטורה מעונש, ויש כאן בעיה של לא יומתו אבות על בנים ובנים לא יומתו על אבות כי אם איש בחטאו יומת. ואם לא, אז החטא הוא בעצם על הבת אבל באשמת האמא אבות יאכלו בוסר ושני בנים תקהינה?? ברור שההעתקה הזו היא לא ר. על מי החטא נחשב? וכיצד אותה בת צריכה לנהוג?
תשובה: לך. בתורה כתוב "איש אמו ואביו תיראו, ואת שבתותי תשמורו". חכמינו לימדו אותנו, על בסיס הכתוב בפסוק זה, כלל הלכתי חשוב: אם אבא או אמא אומרים לבן או לבת לעבור עבירה- אין לשמוע להם. הכלל הזה הוא ברור וחד משמעי, וכולל את המקרה בו אמא אומרת לבת שלה לשר. הדבר הזה אסור מן התורה: "לא תשקרו איש בעמיתו". האחריות היא על הבת, והיא היתה צריכה לנהוג כראוי, ולא להעתיק. אני חושב שהקב"ה גם לא מרוצה מהתנהגות האמא שמסיתה את הבת לעבור עבירה, אבל זה כבר עניין אחר, ועליו תחשבי כאשר תהיה לך בת שעומדת בפני בחינות בגרות.
שאלה: מנהגי המשפחה: כבוד הרב שאלתי את סבא שלי (תימני), אביו של אבי, כמה זמן לחכות בין בשר לחלב, והוא אמר לי 3 שעות בין עוף לחלב ו6 בין בשר לחלב. מצד שני, אני יודעת שיש הנוהגים לחכות 6 שעות גם אחרי בשר וגם אחרי עוף. בנוסף, במשפחתי אין בעיה לאכול דג עם גבינה, אבל לפני שנים גיליתי שיש כאלה שלא מערבבים. השאלה שלי היא האם עליי לנהוג ע"פ מנהג המשפחה, או לפי ההלכה המחמירה? למקרה שיש לנהוג על פי מנהג המשפחה- אם למשך תקופה מסויימת (אפילו כמה שנים) נהגתי לפי המחמירים וכעת אני רוצה להפסיק להחמיר, האם יש משהו מסויים שצריך לעשות? (יש לציין שאני בת 18 ובראש השנה הלכתי לבית הכנסת להתרת נדרים).
תשובה: מנהג המשפחה קובע אינך צריכה התרת נדרים כי נהגת כך בטעות עקב אי ידיעת מנהג המשפחה.
שאלה: האם מעמד הנשים ביהדות הוא פחות?: רציתי לשאול האם מעמד האישה ביהדות שווה למעמד הגבר או נחות ממנו?כתוב באיזושהי גמרא שהאישה נקנית בשלושה דברים,מה פירוש האישה נקנית?האם היא חפץ שנועד לשמש את הגבר?!ומתוך אותה הנחה באמת, גבר יכול לקדש אישה, מטרת הקידושים היא לקבל שייכות על האישה כך שהיא נחשבת שלו כמו סוג של חפץ.למה אישה לא יכולה לקדש גבר?!למה לגבר מותר לקדש כמה נשים ולאישה אסור יותר מגבר אחד?!למה אישה לא יכולה להתגרש מבעלה ללא קבלת גט ואיש יכול לגרש את אישתו בלי בעיה?!למה יש בעיה בלימוד גמרא לנשים?(לא בטוחה בזה פשוט שמעתי הרבה פעמים שזה עניין בעייתי.)בספר בראשית בתיאור בריאת האישה כתוב בפשט שהאישה נבראה מתוך הצורך של האדם בה אמנם בדרש באמת מוסבר שהם נבראו ביחד ותיאור בריאת האישה הוא רק ההפרדה בניהם אבל לפי הדרש כשהקב"ה מוכיח את האדם הוא (האדם) בעצם משליך את האחריות על האישה שניתנה לו ומכאן בעצם האישה ניתנה לאדם כדי למלא את צרכיו שיוצא שהאדם היה כפוי טובה שהאשים את האישה שניתנה לו.יש פרשן שטוען שהאישה בעצם קיבלה גם היא את הציווי כי בשעה שהציווי ניתן היא הייתה חלק מהאדם ויש פרשן שאומר שהאישה שמעה את הציווי מפי האדם ולא מפי הקב"ה.לפי הפרשן השני יוצא שהאישה אכן ניתנה לאדם. כל זה לעניות דעתי ולקטנות הבנתי ברור לי שעומדים מאחורי אותן טענות שהעלתי עומדים הסברים עמוקים השאלות לא נשאלות ממקום פימניסטי אלא מרצון אמיתי להבין.
תשובה: עם ישראל באומות הוא כמו הלב באיברים (כוזרי). בכל העולם מעמד האישה היה נחות מהגבר. כלומר כשח פרשו את התורה שבכתב למעשה הם לא היו מנותקים תרבותית מהסביבה. התפתחות מעמד האישה בדורות האחרונים היא מאוד מהירה, בכל תחומי החיים אך בתחום ההלכה אנו מוגבלים ברוב הדברים עד שתקום סנהדרין. יש דברים כמו לימוד תורה לנשים שכיוון שהיו דעות מקילות בעבר 0ואוליי גם מעוד סיבות ) אז הם יכולים להשתנות באופן הדרגתי (אפילו אצל החרדים לא היה מקום לדבר על בית יעקב לפני 150 שנה.). אי"ה כשתקום הסנהדרין שאלות אילו יעלו על שלחנה ואני מעריך שהם אכן יתאזנו לפי המקובל בימינו. יתכן שלכן סיפור הבריאה בבראשית סותר את עצמו בין פרק א לפרק ב. באחד מהם האישה נבראה מהאדם אך בשני "זכר ונקבה בראם", כל פרק רומז לתקופה אחרת בהיסטוריה האנושית
שאלה: חיי זוגיות בין הומוסקסאלים ללא קיום יחסי מין-מותר?ולסביות מה הבעיה?: רציתי לשאול בנוגע לחיי זוגיות בין שני גברים ללא קיום יחסי מין האם הדבר מותר שכן האיסור בתורה מתייחס להוצאת זרע לבטלה ולמשכב זכר : "ואת זכר לא תשכב משכבי אשה תועבה הוא" (ויקרא י"ח, כב),איש אשר ישכב את זכר משכבי אשה תועבה עשו שניהם מות יומתו דמיהם בם" (כ, יג). אם כך מה הבעיה בקיום מערכת יחסים כזו ללא קיום יחסי מין ובאותו עניין מה האיסור בנוגע לבנות?אם קיים בכלל איסור לגביהן.יש שטוענים שלא באמת נברא יצר כזה של משיכה בין נשים אלא כל העניין הזה התפתח מהפימניזם שנשים אמרו שגם הן יכולות להמשך אחת לשנייה ולא רק גברים.ההוכחה הדתית לטענה זו היא שהתורה מתייחסת למשיכה מינית בין גברים ולא בין נשים אך שמעתי מי שאומר שהסיבה לכך היא שמשכב זכר אסור מן התורה ואילו משכב נשים לא כי הן לא יכולות להוציא זרע לבטלה.בקיצור האם יש כזה דבר משיכה מינית בין נשים לפי ההלכה?והאם קיים איסור בניהול מערכת יחסים זוגית בין שניים מאותו מין כל עוד הם לא עוברים על איסור המשכב??
תשובה: בענין גבר עם גבר - בענין אישה עם אישה -
שאלה: נרות חנוכה: אדם שגר עם אישתו אצל הוריה האם צריך להדליק נרות חנוכה?
תשובה: לפי מנהג אשכנז צריך כל אחד להדליק חנוכייה בעצמו, לפי פוסקי ספרד ישלם פרוטה לבעל הבית ויכוין לצאת ידי חובה בהדלקתו של בעל הבית. ואם בעל הבית מוחל על הת יוצא גם ללא ת בשורות טובות אברהם קריספין רב קהילה בישוב אדם
שאלה: אלישע בן אבויה-האם תמיד אפשר לחזור בתשובה?: רציתי לשאול בקשר לאלישע בן אבויה כתוב שהוא שמע את ה אומר לו שובו בנים שובבים חוץ מאחר"דהיינו שהקב ה לא רוצה בתשובתו,אומרים ששערי תשובה לא ננעלים לעולם.ושה תמיד רוצה בתשובה אז אם כך למה כתוב שה לא רוצה בתשובה של אלישע,שהרי אפילו אם אלישע היה חוזר בכל זאת בתשובה הוא הרי היה חוטא כי הי ה עובר על דבר ה שאמר לו לא לחזור בתשובה.ובקיצור האם זה נכון שתמיד אפשר לחזור בתשובה? מסופר על הבעל שם טוב שהבטיח לזוג חסוך ילדים שיהיה להם ילד ובכך הטריח שמיים שעוד מימי הבריאה לא היה מתוכנן שלאותו זוג יהיו ילדיםו לכן יצאה בת כל ואמרה בעל שם טוב בגלל שהטרחת שמים איבדת את חלקך בעולם הבא ומסופר על בעל שם טוב שלאחר מחשבה שמח מוד בדין כי עתה יוכל לעבוד את הקדוש ברוך הוא באמת ולא לשם שכר ואז יצאה שוב בת קול ואמרה בעל שם טוב כרגע הוחזר לך עולם הבא.יש הסוברים לפי סיור זה שאלישע היה צריך לחזור בתשובה מאהבה גם אם הקדוש ברוך הוא לא רצה בתשובתו אך אני לא מבינה אם הקדוש ברוך הוא אמר לו שובו בנים שובבים חוץ מאחר כלומר אלישע אל תחזור בתשובה אם היה חוזר בתשובה הייתה כאן אי קבלת הדין ועבירה על דבר ה שאמר לו לא לחזור בתשובה.
תשובה: שערי תשובה לא ננעלים אפילו לאלישע בן אבויה. לעיתים חלק מהעונש זה שהאדם שומע קולות שמטעים אותו כמו ששמע אלישע. באותה מידה בתנורו של עכנאי אחרי שיצאה בת קול שהלכה כר  אליעזר,חכמים לא קיבלוה כי לא בשמיים היא, ושוב יצאה בת קול שאמרה נצחוני בניי נצחוני!!
שאלה: משמעות שם של אדם: רציתי לשאול מה משמעות שם של האדם על יעודו? בתנך כתוב שקב"ה נתן ליעקב את השם ישראל ולשלמה את השם ידידיה לאברהם הוסיף ה ועוד דוגמאות ליחס לשמות בתנך.בימינו אומרים שיש משמעות לבחירת שם לתינוק לדוגמא אומרים שלא לקרוא לילד עומרי מכיוון שבתנך עומרי היה מלך רשע.ואילו שם כמו השם נעמה רומז לשתי משמעויות-נעמה אשת רחבעם שזו משמעות שלילית.או נעמה שנעימים מעשיה וזו דמות חיובית.אז לפי כך למה לא לקרוא לילד עומרי אז מה שהיה מלך רשע שכך קראו לו גם הייתה אישה רעה שקראו לה נעמה אז מה הרי גם הייתה אישה טובה שקרא לה נעמה.מה היום אין נשיים טובות שנקראות נעמה?!ישנם אנשים רבים עם אותו שם ואין בניהם שום מחנה משותף.אז מה בעצם משמעות השם??
תשובה: לך, על שמות שהקב"ה נתן - נסתר מבינתנו. הגמרא אומרת שבעבר השמות נתנו בנבואה או ברוח הקודש על שם העתיד של אותו תינוק. היום, שאין לנו נבואה, קוראים על שם אבות ואמהות הן של האומה והן של המשפחה בה נולד הילד. כמובן שבכל מקרה יש לילד בחירה חופשית לעשות טוב או רע וכל מי שחושב שבגלל שם וכד  נגזר עליו הרי הוא כופר בבחירה החופשית שהשם נתן לאדם. ניתן לעיין על כך במשנה תורה לרמבם בסוף הלכות תשובה. דוד לוי
שאלה: שלמות בבריאה: בזמן האחרון התחזקתי מאוד מבחינה דתית ואמונית ברוך ה. אך דווקא עכשיו עולות לי שאלות שמערערות לי את האמונה. השאלה העיקרית שלי שלא נותנת לי מנוח היא למה הקב"ה לא ברא את העולם בשלמות? הרי הוא השלמות עצמה וביכולתו הכל. למה הוא לא ברא בנ"א מושלמים שיעשו רק את רצונו בדרך הפשוטה? למה ישנה האפשרות לבחור ברע? אם הקב"ה ברא את העולם כדי להשפיע מטובו וכל רצונו הוא להטיב עם ברואיו אז למה ברא להם את האפשרות לטעות? לחטוא? הבחירה ברע כשלעצמה מביאה לפגיעה באדם (עונש, מכות.) או בשפע של העולם כמו שכתוב. וכשה ברא כך מלכתחילה הוא לקח בחשבון שהוא יתן לבנ"א מכות וייסורים. כיצד זה עולה בקנה אחד עם רצונו להיטיב? שהרי אם אדם הראשון לא היה בוחר ברע היינו היום בעולם מושלם ולא היינו צריכים לצעוד באופן תמידי לגאולה שלמות. שאלה נוספת שמתקשרת לנושא הנ"ל היא כיצד אפשר להודות על דבר רע שה הושיע אותי ממנו, הרי הוא בחר להנחית עלי את המכה הזו. אז להודות לו על שהחזיר אותי למצב הניטרלי? אני יודעת שהשאלות האלה הן מערערות על ההנהגה של הקב"ה אבל באמת שהן טורדות את מנוחתי. אני יודעת ומרגישה שזו האמת אבל השכל מפריע. זה מאוד עצוב לי ומפחיד אותי שמא אגלה שזו לא אמת ח"ו ואהפוך לאפיקורסית לא עלינו. בבקשה תעזרו לי! רבה רבה על פעילותכם המבורכת!
תשובה: ראשית אין סיבה להבהל משאלות, שאלה היא הזדמנות להתקדמות. לגופו של עניין, אני ממליץ לך ללמוד את ספר מסילת ישרים ספר בסיס בהבנת מגמתו של האדם בעולם. שם בפרק א כותב הרמחל שהאדם נברא בעולם הזה כדי להכשיר את עצמו לעולם הבא. כלומר לפני הירידה לעולם הזה היתה הנשמה מקבלת שכר חינם נהנת מזיו שכינתו ללא כל הצדקה, כמו שעני מקבל מתנות חינם ללא ת דבר זה גרם לנשמה בושה, לחם חינם ללא עבודה. לכן הורדה הנשמה לעולמנו והוכנסה לתוך גוף בעל בחירה חופשית, אם יטיב מעשיו ויבחר בטוב, תקבל הנשמה את שכרה בצדק ובמשפט ללא בושה, זו הסיבה העיקרית שלשמה ניתן האדם בעולם הבחירה ולא בעולם מושלם. בהצלחה אברהם קריספין רב קהילה בישוב אדם
שאלה: חברת הוצאה לאור- אחריות על תוכן הספר: לרב, ברשותי חברת הוצאה לאור שמוציאה לאור ספרים (באופן דיגיטלי). לאחרונה פנה אלינו לקוח בכדי שנוציא לאור את ספרו הכולל פסוקים מן הברית החדש. כפי הנראה אין מדובר בספר מסיונרי או כזה בעל מטרה כזאת. השאלה היא האם עלי לעמוד על טיבו של ספר ולסרב לפרוייקט אם הוא נוגד את עקרונותיי. בנוסף אינני המחליט היחידי, יש לי שותף בעסק. המון תודות
תשובה: קשה לדעת מתוך השאלה מהן העובדות. עצם העובדה שכאשר מדובר בדברים אסורים ממש - חברת ההוצאה לאור לא צריכה להיות שותפה בהוצאת ספר כזה לאור היא ברורה מאליה. זו שותפות של ממש בדבר עבירה. אולם אני לא יודע האם זה המצב כאן. אם למשל מדובר בספר היסטוריה שמביא פסוקים מהברית החדשה - לא נראה לי נכון לאסור. על כן, צריך לבחון את המציאות, ורק אז ניתן לענות על שאלה זו.
שאלה: כשרות: רציתי לשאול מדוע אסור מה הטעם לסיבה שבגללה אוכלים רק דגים שיש בהם קשקשת וסנפיר ולא כל שאר דגים ופירות ים אחרים.וכן מדוע לא אוכלים חיות שיש בהם פרסה או שאר חיות. מה ההבדל ביניהם?ומה עומד מאחורי ההלכה הזאת? מראש מרב
תשובה: זו שאלה שהתלבטו בה רבים וטובים. יש לכך תשובות שונות. לעניות דעתי אפשר לראות שהחיות הטהורות הן חיות צימחוניות והחיות האסורות הן חיות טורפות (צריך כמובן להסביר מקרים חריגים: הגמל והארנבת אסורים. ולא נוכל להאריך כאן). כהשלמה לענין אנו מוצאים שהתורה אוסרת באופן תקיף מאוד אכילת דם (אלא אם כן היתה שחיטה כשרה) מכאן שהתורה אוסרת את החיות הטורפות או אוכלות נבלות וכד  מפני שהדם שממנו ניזונו מתרקם בגופם ובאכילתם יעבור הדם ויטמא את האדם האוכל. התורה נתנה סימנים לחיות, דגים ועופות שבאופן מוחלט לא ניזונים מבשר, לכן בטוח שאין בגופם דם בעלי חיים אחרים. דגים ללא סנפיר וקשקשת יכולים להיות כרישים, דולפינים אריות ים וכד  שהם ניזונים מבשר עופות ויונקים. כך גם סרטנים וכד  יש ביניהם אוכלי בשר פגרים וכד  בזכות ההתרחקות מאכילת החיות האסורות נשמר האדם מחשש שיזין גופו בדם בעלי חיים.
שאלה: אבלות: האם מותר לאדם המשיא את בתו, בתוך השלושים לאבלות על אחותו, אני מדיגש - אבלות על אחות, האם מותר לאב הכלה להסתפר ולהתגלח לרגל חתונת בתו?
תשובה: לך לענ"ד הורי החתן והורי הכלה הם חלק מהחתונה לכן מותר להם בחתונה להיות כרגיל (בגדים תספורת ריקודים וכד ) גם תוך אבלות 30. נראה שאחרי החתונה הם ממשיכים באבלות שלהם. דוד לוי לשאלות נוספות 098987548
שאלה: סנדק: בע"ה בעוד חודשיים אלד את בני השני. בברית הראשונה אבי היה סנדק. הפעם, אני רוה לתת לאח שלי להיות הסנדק. אח שלי עשה המון למעננו בתקופ האחרונה הלא פשוטה שעברנו, חיזק אותנו בכל המובנים ונתן כוחות, ויש לו חלק גדול במקום שאליו הגעתי היום. בנוסף לכל, זה אחי היחיד (יש עוד אחיות) ובאמת באמת הוא צדיק גדול, ואין ספק שמכל הבחינות גם אני וגם בעלי היינו משוועים לילד כמוהו בע"ה. אבא שלי כבר שמע על הרעיון שלנו והבין לחלוטין, ממש לא נפגע. אבא של בעלי - מולם לא עשה "סיפור" מהנושאים האלה, מה גם שברוך השם זכה להיות סנדק בבריתות רבות של שאר נכדיו. השאלה שלי האם זה תקין שהאח יעשה או שיש חובה לתת תחיה להורים (סבים) כל עוד הם בחיים? זה שלהם לא אכפת זה משהו אחד, אבל אני רק רוצה לוודא שאנחנו לא עושים משהו לא תקין. גם שמעתי פעם שלא טוב לתת לאותו אדם שכבר נתת לו פעם שניה.
תשובה: וברכת ד  יהי רצון שהלידה תעבור ב ובשמחה. אפשר לתת לאח, ובלבד שלא יהיו מריבות בנושא זה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: סיר בשרי שהתערבב: יש לי סיר בשרי שכבר מעל כמה חודשים לא בושל בו בשר אלא בעיקר דגים. היום בני חזר מבית הספר עם בצק מוכן לסופגניות וביקש שאטגן לו. חיממתי שמן עמוק בסיר וטיגנתי את הבצק. רק אחרי שסיימתי לטגן הוא אמר שבבצק היה גם חלב. זרקתי את הסופגנייה לפח. מה דין הסיר? מה דין המזלג?שגם הוא בשרי אבל מעל 24 שעות לא אכלנו בו בשר אם יש דרך להכשיר אבקש לקבל פירוט איך להכשיר את הסיר והמזלג
תשובה: וברכת ד  א. חבל הסופגניות אפשר היה לאכול אותם. ב. אם היה הרבה חלב בסופגניות, הסיר צריך הגעלה. ג. ג"כ צריך הגעלה, אם היה חלב בסופגניה (לא התבטל בששים). ד. הגעלה היא על ידי הכנסת הסיר לתוך סיר גדול יותר שבו מים רותחים. אם אין סיר גדול יותר אפשר למלא את הסיר מים רותחים, ולזרוק לתוכו צבת או אבן מחוממת, וזה יגרום למים לגלוש על כל הסיר. ה. כדאי לבקש בבית ספר שיודיע על כל מאכל שניתן לילדים האם הוא חלבי, בשרי או פרווה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ציצית: האם מותר להכניס ציצית לתוך המכנסיים?זה לפעמים לא נוח.
תשובה: רוב האשכנזים נהגו להוציא ציצית מחוץ למכנסיים כפסיקת המשנה ברורה. והספרדים חלקם נהגו להוציא הציציות כפסיקת השולחן ערוך וחלקם על פי הסוד נהגו להכניס הציציות. (גם חלק מהאשכנזים נוהג כך). כך שכל אחד יכול לנהוג כמנהגו. אם אתה נוהג ללכת עם ציצית בחוץ אולם בשל חוסר נוחות זמנית, אתה רוצה להכניסם למכנסיים - הדבר מותר.
שאלה: תפילה: אני נער שמתחזק יש לי כמה שאלות ורציתי לומר לכם על התשובות. 1.אמרו לי שצריך לומר תהילה לדוד 3 פעמים ביום. אם אני לא מתפלל שחרית, אז אני יכול לומר תהילה לדוד פעמיים או 3 ביום לא בזמן שחרית, וכך לצאת ידי חובה? ואם כן אז צריך לפתוח את הידיים כלפי מעלה כל פעם שאומרים "פותח את ידיך"? והאם גם בברכת המזון וסתם כשקוראים תהילים? 2.אם לא יוצא לי להתפלל שחרית מותר להניח תפילין ולומר קטעי תפילה של שחרית כמו "ברוך שאמר" וזה יחשב לי כחלק מתפילה? 3.בספר סידור היה כתוב שבתפילת 18 יש קטע שצריך לומר בו פסוק מהתנ"ך שמתחיל באות הראשונה ונגמר באות האחרונה של השם שלי. איך אני מוצא את זה ומה המשמעות של זה? ושוב על העזרה ב משה
תשובה: 1. ניתן לומר תהילה לדוד גם שלא בזמן התפילה, וטוב לפתוח את הידיים בפותח את ידיך. 2. בדיעבד ניתן להתפלל ביחיד, ואין הזמן מוגבל אז צריך לפחות לומר קריאת שמע ותפילת שמונה עשרה 3. אפשר לחפש בפרויקט השו"ת, המשמעות על פי חוכמת הקבלה. בשורות טובות אברהם קריספין רב קהילה בישוב אדם
שאלה: חדר כושר: האם מותר להתאמן במכון כושר שיש בו בנים? ואני עם בגדים צנועים ומכנס אלאדין? ולא קרובה לבנים?(עד כמה שאפשר).?
תשובה: ב"ה, קשה להתיר, ברור שהם רואים את כל התנועות, וזה לא צנוע. דני ארגמן
שאלה: טבילת אשה בהריון: האם אשה בהריון צריכה לטבול במקווה?
תשובה: וברכת ד  אין לטבול אלא א"כ רואה דם וכדו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: משכב זכר: אנסה לפרט את שאלתי בתמציתיות למרות שקשה עלי הדבר מאוד ואני פשוט מסמיק ומחוויר בזמן שאני כותב את הדברים שהייתי מעדיף לשכוח מהם אבקש את סליחת מעלת כבודו על שאני מצריכו להיכנס ולקרוא טינוף כזה, בצעירותי (בגיל ילדות, וקצת אחר הבר מצוה) עבר עלי מה שעבר, ונגררתי ליחסים מיניים, דהיינו שהכנסתי את אבר המין שלי בפי הטבעת של גבר אחר, האם זה נקרא משכב זכר? כיום אני כבר אברך ואב למספר ילדים בלי עין הרע, בריאים ושלמים ברוך השם, ודבר זה אינו נותן לי מנוח ואינני יודע אם עברתי על העברה או לא, ואני מרגיש בפועל ממש כמין מחיצה מפסקת ביני לבין קוני, ובכל פעם שאני מנסה מחדש להיכנס בעבודת השם, נתעורר עלי גל של מניעות וכבר כשל כח הסבל, והנני שבור ורצוץ ואיני מוצא מנוח לנפשי.
תשובה: משכב זכר הינה עבירה חמורה, ואין טעם להרחיב בתיאורים. אך למרות זאת הגמרא במסכת קידושין דף לו מביאה את דברי רבי מאיר שדורש על הפסוק בנים אתם לה  אלוקיכם, בין אם נוהגים כמנהג בנים ובין אם לאו. לעולם ישראל שחטא ישראל הוא, ואין עבירה בעולם שיכולה לעמוד בפני כוח התשובה, הרמב"ם בהלכות תשובה כותב אתמול היה זה מתועב לפני ה  והיום לאחר שעשה תשובה אהוב הוא. לכן אחי היקר האמן בכח התשובה, וידוי חרטה וקבלה לעתיד, שמח בליבך ובעזרת ה  חטאתך תכופר! חילך לאורייתא, בשורות טובות אברהם קריספין רב קהילה בישוב אדם
שאלה: צריך לפחד מהקב"ה?: אומרים שיהודי טוב הוא יהודי "ירא שמיים"מה משמעות המושג?עד היום לפי מה שלמדתי וידוע לי יראה היא פחד. ולכן לפי הדרך שבה אני,לפחות נכון לעכשיו,מבינה את פירוש המושג ירא שמיים מתעוררים לי שני קשיים בעניין: הראשון-כתוב "ואהבת את ה אלוקיך בכל לבבך"איך אפשר לאהוב מישהו שמפחדים ממנו?! השני-יש תשובה מיראה,אך קיימת גם תשובה מאהבה שנחשבת לגדולה מתשובה מיראה. דבר ראשון עצם העובדה ששתי התשובות האלו הן שונות,גרמה לי לחשוב על זה שזו לא תשובה מפחד ואהבה אלא או תשובה מפחד או תשובה חזקה יותר שהיא מאהבה ולכן זה גורם לי לחשוב האם צריך לאהוב את הקב"ה או לפחד ממנו?שהרי לפי מה שאני מבינה בגלל ששני סוגי התשובה הם נפרדים אין אפשרות של לאהוב וגם לפחד.(שאם כן קיימת אפשרות כזו כבר כתבתי בקושי הראשון שציינתי את הקושי שלי אתה.) פעם (אחר שהיה לי משבר אמוני) הרגשתי שמה שמחזיר אותי בתשובה ובבירור עמוק היא הרגשת הפחד שאולי אני בעצם טועה ועזבתי את הדרך הנכונה ועכשיו אני חוטאת ואני אענש על החטא-הפחד היה מהעונש! היום אחרי שעשיתי בירור מעמיק למדתי, התחזקתי וברוך ה ביססתי את האמונה שלי אני לא מרגישה פחד מהקב"ה ואני לא מפחדת מעונש אני לא מרגישה שאני מקבלת עונש או ייסורים כתגמול על שלא הייתי ר-סוג של נקמה.אלא אני מרגישה שהקב"ה כולו טוב וההנהגה שלו היא הנהגה רחמנית שהרי העולם לא היה יכול להחזיק רק על הנהגת הדין והצדק ללא רחמים ולכן אני מרגישה שגם אם רע לי ובאים עלי ייסורים זה בעצם על מנת לקדם אותי לעזור לי לתקן ולהתקרב לקב"ה.ולכן אני לא מרגישה יראה כי אני מרגישה שהכל לטובתי.האם אני צריכה לפחד מהקב"ה ואם כן מה הכוונה של תשובה מאהבה?
תשובה: ב"ה, יש שני סוגי יראה, יש יראת הפחד - שאדם נמנע מלחטא מחמת הפחד מיסורים ועונשים, ויש מדרגה יותר עליונה : יראת הרוממות, כשעמדים מול אדם אדם גדול שמכריכים ומעריצים אותו, יש יחס של כבוד ולא מעיזים להתנהג לידו שלא כראוי, ולא בגלל שמפחדים שיכה אותם אלא מחמת ההערכה והכבוד לגדול, על אחת כמה וכמה כשעומדים מול הגודל של הקב"ה. מה עדיף? צריך את שתי היראות, יראת הרוממות היא העיקרית אבל לפעמים זה לא עושה רושם על היצר הרע והוא רוצה לעשות מה שבא לו, ודיבורים ומחשבות על רוממות לא מענינים אותו, אז צריך להעמיד אותו במקום גם על ידי מחשבות של יראת הפחד מהעונש. מהי תשובה מאהבה? תשובה שלא באה מפחד העונש, ללא הבנת ערך המעשים. אלא תשובה שבאה מתוך הכרה שכלית שמה שנעשה הוא רע וצריך לתקן. תשובה מיראה אין בה את ההכרה השלימה בפחיתות הרע אלא המניע הוא עונש חיצוני. דני ארגמן
שאלה: משמעות היקום: כדור הארץ והאנושות כל כך קטנים ביחס ליקום, היקום מכיל מיליוני גלקסיות וכל גלקסיה מכילה מיליוני כוכבים. למה הקב"ה ברא מיליארדי כוכבים שאנו לא יכולים להגיע אליהם ורק כוכב אחד שבו התפתחה האנושות, ומתוך האנושות יש רק אחוז קטן שהם יהודים? האם יכול להיות שהקב"ה ברא סתם את כל היקום, את כל הגלקסיות והכוכבים ובחר בנו לעבוד אותו? אם כך, מה תפקידו של היקום ושאר הכוכבים והגלקסיות? ואיך יכול להיות שמתוך כל הכוכבים ביקום הקב"ה דווקא בחר לברוא את האנושות ולא ייצורים אחרים?
תשובה: בתהליך ההתפתחות האישי מרחיבים אט אט את מעגלי ההכרה ועמם יחד את מעגלי הסולידריות: התינוק מתמקד בגוף שלו. הילד כבר מזדהה עם המשפחה. אדם בוגר מרגיש שותפות בקהילה ויותר מכך בעם שלו או במדינה. אנשים רוחניים יותר מגלים הזדהות עם כלל האנושות ואף עם הבריות האחרות (יש בתורה מצוות צער בעלי חיים). יש בענין זה דברים יפים של הרב שקופ בהקדמה לספרו  שערי יושר  התהליך הנ"ל הולך ומתקדם גם לאורך ההיסטוריה האנושית. בימים קדומים כל חברה התמקדה בעצמה. בדורות האחרונים העולם החל להזדהות במעגלים של לאום, כיום יש תודעה כלל אנושית. אפשר להניח שככל שהרוח האנושית תתרחב יהיה מקום להכיל מעגלי קיום נוספים רחוקים יותר. במקורות היהדות יש איזכורים של יצורים מלבד האדם: שרפים מלאכים וכד  ודאי גילויים של יצורים אחרים לא סותר את היהדות. להלן דברים של הרב אבינר בנושא: "האם יש יצורים חיים בעלי תבונה על פני כוכבים אחרים"? באיגרתו לחכמי מונטפליר, הרמב"ם כותב שיש שלושה מקורות אפשריים כדי לבחון נושא: נבואה, הוכחה שכלית וניסיון. בנושא שלנו, בתורה ובנבואה לא כתוב בפירוש דבר, לא לכאן ולא לכאן. אין זה מפליא, כי התורה אינה ספר מדע, אלא ספר המדריך אותנו מה טוב ומה רע. כדי להכיר את המציאות, יש לנו שכל מדעי, שאף הוא מתנה אלוהית, ואף תוקנה ברכה על ראיית איש מדע. אין לנו דבר נגד אפשרות של עולמות נוספים, כפי שגם מזכיר רבי חסדאי קרשקש בסוף ספרו אור ד." גם חב"ד מבינים שיש אפשרות של יצורים בעולמות אחרים:
שאלה: מועד לידה בתקופת בין המיצרים: ב"ה מועד הלידה שלי צפוי להיות בתקופת בין המצרים או בתשעה באב. כל כן אני מעט מדוכדכת. איך מתייחסת ההלכה ללידה בתקופה זו?
תשובה: ב"ה, אלו ימים גם של צפיה ונחמה, מלך המשיח נולד בתשעה באב. דני ארגמן
שאלה: התרת נדר: ראשית אני חייבת לציין שאני נרגשת לגלות על קיומו של האתר. אני חילונית וחברה דתייה הפנתה אותי לאתר. :) אני מניחה שאני מבקשת הדרכה בהתרת נדר, לפני כשבועיים מתוך שטות גמורה (והמון הורמוני הריון משתוללים) נפגעתי מאוד משקר שנאמר לגביי ומתוך תסכול שלא האמינו לי הסתכלתי לשמיים ונשבעתי בחיי בתי. (קשה לי אפילו לרשום את זה). הצטערתי באותה השנייה (!) ואני מחפשת דרך לבטל את דבריי. קראתי בפורום לגבי התרת נדרים, אך אני זקוקה להדרכה ספציפית לגבי היכן בדיוק אמצא את הנוסח וכד. רבה רבה! רותם.
תשובה: וברכת ד  יהי רצון שתהליך ההריון והלידה יעברו ב ובשמחה. אינני יודע מה נאמר, אבל אם היה נדר, יש לגשת לרב תלמיד חכם, שיצרף עמו עוד שני אנשים, והם יהיו ב"ד להתרת הנדר. אינך חייבת לפרט את הנדר לכולם, מספיק שרק תפרטי לאחד מהם, והוא יורה לך את הדרך כיצד עושים זאת. אין צורך בנוסח כתוב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צנימים וכשרות צלחת חרסינה: הרב, פרטי האירוע: 1. עשיתי צנימים ממספר פרוסות לחם (ריקות, ללא ממרח עליהם, או גבינה וכדומה) 2. בטוסטר בו הם חוממו היו שאריות גבינה צהובה מפעמים קודמות של שימוש בטוסטר, וחלק מהפרוסות שלי גם קיבלו מעט מהטעם 3. את הצנימים שמתי בטעות בצלחת חרסינה בשרית. מה דין הצלחת?
תשובה: לך שטוף את הצלחת במים קרים ולאחר מכן במים חמים או במדיח דוד לוי 098987548
שאלה: סיר בשרי שטוגן בו חלבי: סיר בשרי שלא בישלתי בו בשר מעל כמה חודשים. בטעות טיגנתי בה לביבה שהיתה עשויה מבצק חלבי. השתמשתי במזלג בשרי- אבל גם לא אכלתי איתו בשר לאחרונה. הסיר והמזלג-מנרוסטה. הבנתי שאני צריכה לעשות הגעלה- איך עושים את זה? אני יודעת שצריך להרתיח מים בתוך סיר גדול ולזרוק את הסיר והמזלג הבעייתיים לתוך הסיר הגדול. השאלה שלי- באיזה סיר גדול אני אמורה להרתיח את המים? סיר פרווה? סיר בשרי? (כי אני רוצה שהסיר הבעייתי יחזור לשמש לבישול בשר) האם מותר להרתיח בסיר גדול שמשתמשים בו ואוכלים ממנו?? האם הכנסת הסיר והמזלג הטרפים לסיר הגדול לא יטריף גם את הסיר הגדול?? צריכה פירוט מדוייק והאם יש דרך אחרת להגעיל? אם כן גם פירוט מדוייק
תשובה: את כל זה את יכולה לעשות בתוך הסיר עצמו. נקי אותו. מלאי אותו מים עד הסוף. שימי גם מעט סבון כלים בתוך הסיר. הרתיחי. כשהוא רותח, חממי על הגז לבנה או מטיל ברזל כלשהו, וכשהם חמים הטילי אותם (בזהירות) לתוך הסיר הרותח. זה יגרום לכך שהמים יגלשו החוצה. רוקני את הסיר ושטפי אותו במים קרים.
שאלה: חופה וקידושין: בחתונה מסויימת בה הייתי אחד העדים איחר ועל הכתובה חתמו העד המקורי ואדם נוסף. העד שאיחר הגיע בזמן לחופה ושם הוא עמד יחד עם העד הראשון. האם זה תקין שהוא היה עד בחופה ולא חתם על הכתובה?
תשובה: אכן זה ר גמור. אין חובה שעדי הכתובה יהיו גם עדי הקידושין. אלו 2 דברים שונים. הלל
שאלה: שרשרת: רציתי לדעת האם מותר לי לענוד שרשרת עם תיליון של מטבע רומי? אשמח לקבל תשובה בהקדם, ב הילה
תשובה: וברכת ד  אפשר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אכילה בשבת: אני בעל קורא. אני הולך כל שבת לבית כנסת שעה וחצי לכל כיוון, מאחר והדרך כל כך ארוכה אני יוצא לדרך חזרה אחר הקריאה בתורה. אני מתפלל מוסף ויוצא לדרך. האם מותר לאכול שוקולד או פירות או לשתות מים בדרך חזרה ומתי שאגיע הביתה לעשות קידוש? ר
תשובה: לך ותזכה למצוות, הדרך הנכונה היא שתקדש לעצמך במטבחון בבית הכנסת, תאכל שם מזונות או תשתה מיץ ענבים בשיעור הנדרש ואז תלך לדרכך חזרה ותוכל לשתות. כך נוהגים רבים ההולכים מבית כנסת לבית כנסת או משיעור לשיעור וכד. אין לשתות או לאכול כלל ללא קידוש אין לקיים מצוה (לקרוא בתורה לאחרים) ע"י עבירה. ותזכה למצוות דוד לוי 098987548
שאלה: שם החתן כשם האב: רציתי לדעת האם זה בעייתי כאשר שם החתן הוא כשם אבי הכלה? האם זה ממש "בל יעבור"? ובמידה וזהו אכן הזיווג,מה עושים? זהו רק מנהג-שנוהגים שלא להתחתן עם בחור ששמו כשם האב ויש עניין להקל או שזה בגדר "איסור"?
תשובה: המקור לכך מובא בספר חסידים, אך רבו הפוסקים שלא קיבלו את הדברים מטעמים שונים, העיקרית שבהם מפני שלא נאמרו כהנהגה לכלל ואינם מעוגנים בהלכה. לכן אין לחשוש, ובעזרת ה  תקימו בית נאמן בישראל! אברהם קריספין רב קהילה בישוב אדם
שאלה: הפרתי נדר: לפני כחודש נשבעתי בכל היקר לי שבועה רצינית שאני לא אוציא זרע לבטלה. היום הפרתי את השבועה הזאת ואני כל כך מצטער על זה. מה אני אוכל לעשות עכשיו? איך אני יכול להצטער על זה? מה אפשר לעשות? קראתי את התיקון הכללי וחוץ מזה אני אשמח להמשך הדרכה.
תשובה: וברכת ד  א. אין להשבע, ובייחוד בדברים שלא כל כך תלויים רק ברצון האדם. ב. יש לטפל בנושא מתוך עומק, דהיינו ללמוד בצורה יסודית מה עניין הוצאת זרע, וכיצד מפחיתים את הנושא, יש ספרים שעוסקים בשאלות אלו, וצריך ללמוד מהיסוד. בברכת התורה והארץ יהודה הלוי עמיחי מכון התורה והארץ כפר דרום אשקלון